Григор Угаров
Коледа

chitanka.info

Днес от всеки поглед блика

радост светла и велика;

чудна песен е запяла

вред земята побеляла.

А във всяка къща мило

свети мъничко кандило,

сякаш пламъка му ален

от звездата е запален.

Нашта обич го опасва

никога да не угасва,

като вечните зори

в златен пламък да гори,

та във студ и бури бесни

да живеем пак със песни,

всеки ден що иде нов

да го срещаме с любов.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.